Staré Hradiště

Municipo Staré Hradiště situas en Ĉeĥio, regiono Pardubice, distrikto Pardubice, 3 km norde de la urbo Pardubice, ĉe la ŝoseo n-ro 324 inter Pardubice kaj vilaĝo Hrobice en ebenaĵo de la rivero Elbo. Vivas ĉi tie  ().

 Partoj de municipo 
 Staré Hradiště (inkluzive de baza setlejunuo Psinek)
 Brozany
 Hradiště na Písku
 Pli frue apartenis al komunumo Staré Hradiště domaro Cihelna, kiu ekestis surloke de estinta senjora brikfarejo. Oni produktis en ĝi eĉ terakotajn fenestrajn kaj pordajn embrazurojn por reprezentaj konstruaĵoj en Pardubice, Bohdaneč kaj aliloke. Nun Cihelna estas parto de same nomata nova kvartalo de la urbo Pardubice.
 Izole situanta domo Fáblovka iam estis veturigista gastejo.
 En domaro Psinek estis hundobredejo por parforsa ĉasado en vasta ĉirkaŭaĵo de Pardubice.

 Historio 
Vilaĝo Staré Hradiště kun la rivero Elbo, herbejoj, arbaro kaj fiŝisto apartenis jam en la dua duono de la 12-a jarcento al la monaĥejo de Opatovice. Post detruo de la monaĥejo en la jaro 1421 sinsekve posedis la vilaĝon Diviš Bořek el Miletínek, Georgo el Poděbrady, liaj filoj, en la 16-a jarcento senjoroj de Pernštejn kaj poste la Reĝa kamero.

En La jaro 1758 kantonmentis en la vilaĝo imperiestraj regimentoj de L. Wolfebruttel kaj Konigseck kun generalo Rutov. Post milito en la jaro 1866 trans Staré Hradiště iris prusa armeo ĉe sia militiro de Hradec Králové al Pardubice.

Loĝantaro

 Vidindaĵoj 
Granda estinta grenejo sur rando de la vilaĝo estas restaĵo de iama senjora korto.

Sub kruco en Staré Hradiště apud vojo al Brozany estis enterigitaj multaj soldatoj el tempo de francaj militoj.

En Staré Hradiště estas komerca kaj industria kvartalo laŭ menciita izolita domo nomata Fáblovka.

En la vilaĝo rapide kreskas multaj modernaj familiaj domoj.

 Bibliografio 
 Marek Podhorský: Pardubický kraj. Eldonis freytag & berndt, eldonejo en Prago en 2004.
 Dr. E. Poche, DrSc. a kol. – Umělecké památky Čech. Eldonis Akademia en Prago en 1978.

 Eksteraj ligiloj 
 Oficialaj paĝoj de la vilaĝo  
 Paĝaro de Komunumasocio  
 Mapo


Kategorio:Vilaĝoj en distrikto Pardubice
Kategorio:Municipoj en distrikto Pardubice
Kategorio:Setlejoj en Orientelba tabulo
Kategorio:Setlejoj sur Elbo